Gettu betur

Gettu betur er spurningakeppni íslenskra framhaldsskóla sem Ríkisútvarpið stendur fyrir árlega. Hver framhaldsskóli getur sent eitt lið í keppnina, sem skipað er þremur nemendum við skólann. Undankeppni fer fram í útvarpi og að henni lokinni halda átta lið áfram í útsláttarkeppni í sjónvarpinu.

Saga keppninnar
Keppnin var fyrst haldin árið 1986 og hefur farið fram árlega síðan þá. Keppnin hefur verið einn vinsælasti dagskrárliður Ríkisútvarpsins frá upphafi. Umsjónarmaður keppninnar frá 1991 til ársins 2012 var Andrés Indriðason og á eftir honum tók Elín Sveinsdóttir við því hlutverki. Núverandi umsjónarmaður keppninnar er Ragnar Eyþórsson.

Forkeppnin hefst í janúar ár hvert og fer fram í útvarpi. Að tveimur umferðum loknum eru átta lið eftir og heldur keppnin áfram í sjónvarpssal. Árið 2009 var metár í sögu Gettu betur. Þá tók alls 31 skóli þátt og hafa þeir aldrei verið fleiri.

Alls hafa níu skólar unnið keppnina og er Menntaskólinn í Reykjavík sá sigursælasti. Næst á eftir koma Menntaskólinn á Akureyri og Kvennaskólinn í Reykjavík með þrjá sigra hvor. Því næst er Verzlunarskóli Íslands með tvo sigra. Þeir eru einu skólarnir sem hafa unnið keppnina oftar en einu sinni.

Spyrill stendur fyrir miðju og ber upp spurningarnar. Oft er starf spyrils í höndum einhvers þjóðþekkts einstaklings. Dómarinn semur spurningarnar og dæmir svörin. Frá upphafi hefur stigavörður setið á vinstri hönd dómara og talið stigin. Fyrir keppnina árið 2012 var ákveðið að leggja niður stigavarðarembættið og hafa í stað þess tvo dómara. Árið 2013 var ákvörðun tekin um að kynjakvóti skyldi settur og tók hann í gildi árið 2015.

Fyrir keppnina 2020 varð sérkeppni sem nefndist Gettu Betur - Stjörnustríð. Þetta gaf góða raun og var endurtekið árið eftir fyrir sjónvarpakeppnina.

Gettu betur fór ekki varhluta af Covid-19 faraldrinum. Allt stefndi í að úrslitin 2020 yrðu haldin án áhorfenda, en svo fór að hvort lið fékk að hafa nokkra í salnum. Útvarpshluti keppninnar 2021 fór ekki fram á Markúsartorgi, eins og venjan hefur verið árin á undan, heldur í hljóðveri 12. Vegna fjöldatakmarkanna var þessi hluti keppninnar áhorfendalaus.

Yfirlit

Besti árangur einstakra skóla 

Sigurvegarar
Menntaskólinn í Reykjavík – 22 sinnum
Menntaskólinn á Akureyri – 3 sinnum
Kvennaskólinn í Reykjavík – 3 sinnum
Verzlunarskóli Íslands – 2 sinnum
Menntaskólinn við Sund – 1 sinni
Fjölbrautaskóli Suðurlands – 1 sinni
Menntaskólinn í Kópavogi – 1 sinni
Borgarholtsskóli – 1 sinni
Fjölbrautaskólinn í Breiðholti – 1 sinni
Menntaskólinn við Hamrahlíð – 1 sinni
Fjölbrautaskólinn í Garðabæ – 1 sinni
2. sæti
Flensborgarskóli – 3 sinnum
Verkmenntaskólinn á Akureyri – 1 sinni
Undanúrslit
Fjölbrautaskólinn við Ármúla – 4 sinnum
Menntaskólinn á Egilsstöðum – 4 sinnum
Menntaskólinn að Laugarvatni – 3 sinnum
Tækniskólinn – 1 sinni
Fjölbrautaskóli Vesturlands – 1 sinni
Landbúnaðarháskólinn Íslands – 1 sinni
Framhaldsskólinn í Austur-Skaftafellssýslu – 1 sinni
Verkmenntaskóli Austurlands – 1 sinni
Menntaskólinn Hraðbraut – 1 sinni (ekki lengur starfræktur)
8-liða úrslit
Fjölbrautaskóli Suðurnesja – 6 sinnum
Fjölbrautaskóli Norðurlands vestra – 4 sinnum
Framhaldsskólinn á Laugum – 3 sinnum
Menntaskólinn á Ísafirði – 2 sinnum
Framhaldsskólinn á Húsavík – 1 sinni
Framhaldsskólinn í Vestmannaeyjum – 1 sinni
2. umferð
Fjölbrautaskóli Snæfellinga – 4 sinnum
Menntaskóli Borgarfjarðar – 4 sinnum
Framhaldsskólinn í Mosfellsbæ – 2 sinnum
Menntaskólinn á Tröllaskaga - 1 sinni
Aldrei komist upp úr 1. umferð
Menntaskólinn í tónlist
Menntaskólinn á Ásbrú
Iðnskólinn í Hafnarfirði (ekki lengur starfræktur)
Stýrimannaskólinn (ekki lengur starfræktur)
Alþýðuskólinn á Eiðum (ekki lengur starfræktur)
Skógaskóli (ekki lengur starfræktur)
Samvinnuskólinn (ekki lengur starfræktur)
Íþróttakennaraskóli Íslands (ekki lengur starfræktur)

Sjá einnig 

 Listi yfir úrslit Gettu betur

Tenglar 
 gettubetur.is 

Grafískar tímalínur
Gettu betur
Keppnir íslenskra framhaldsskóla
Íslenskir sjónvarpsþættir
Spurningaþættir